CELEX: 31983D0289
Language: el
Date: 1983-05-30 00:00:00
Title: 83/289/ΕΟΚ: Απόφαση της Επιτροπής της 30ής Μαΐου 1983 περί τροποποίησης της απόφασης 81/983/ΕΟΚ περί της έγκρισης των ενεργειών επισιτιστικής βοήθειας που πραγματοποιούνται από οργανισμούς με ανθρωπιστικό σκοπό, οι οποίες τους απαλλάσσουν από την εφαρμογή των νομισματικών εξισωτικών ποσών (Το κείμενο στην αγγλική γλώσσα είναι το μόνο αυθεντικό)

Avis juridique important

|

31983D0289

83/289/ΕΟΚ: Απόφαση της Επιτροπής της 30ής Μαΐου 1983 περί τροποποίησης της απόφασης 81/983/ΕΟΚ περί της έγκρισης των ενεργειών επισιτιστικής βοήθειας που πραγματοποιούνται από οργανισμούς με ανθρωπιστικό σκοπό, οι οποίες τους απαλλάσσουν από την εφαρμογή των νομισματικών εξισωτικών ποσών (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 155 της 14/06/1983 σ. 0018 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Μαΐου 1983  περί τροποποίησης της απόφασης 81/983/ΕΟΚ περί της έγκρισης των ενεργειών επισιτιστικής βοήθειας που πραγματοποιούνται από οργανισμούς με ανθρωπιστικό σκοπό, οι οποίες τους απαλλάσσουν από την εφαρμογή των νομισματικών εξισωτικών ποσών  (Το κείμενο στην αγγλική γλώσσα είναι το μόνο αυθεντικό)  (83/289/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 109/83 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1371/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2898/81 (4), θέσπισε τις λεπτομέρειες διοικητικής εφαρμογής των νομισματικών εξισωτικών ποσών που καθορίζονται από τον κανονισμό (ΕΟΚ) αριθ. 974/71·  ότι οι εξαγωγές προς τις τρίτες χώρες που πραγματοποιούνται στο πλαίσιο των ενεργειών επισιτιστικής βοήθειας, οι οποίες αναφέρονται στο άρθρο 21 παράγραφος 2 του κανονισμού (ΕΟΚ) αριθ. 1371/81, πρέπει να απαλλάσσονται από την εφαρμογή των νομισματικών εξισωτικών ποσών, όταν οι εν λόγω εξαγωγές πραγματοποιούνται από οργανισμούς ανθρωπιστικού σκοπού και εγκρίνονται σύμφωνα με κοινοτική διαδικασία·  ότι, με την απόφαση 81/983/ΕΟΚ της Επιτροπής της 20ής Νοεμβρίου 1981 (5), εγκρίθηκαν τρεις οργανισμοί ανθρωπιστικού σκοπού· ότι τροποποιήθηκε η ονομασία ενός από τους οργανισμούς αυτούς· ότι και άλλοι οργανισμοί είναι δυνατόν να θεωρηθούν σαν οργανισμοί με ανθρωπιστικό σκοπό βάσει έγκρισής τους σύμφωνα με τις εθνικές νομοθετικές διατάξεις στον εν λόγω τομέα· ότι είναι ως εκ τούτου σκόπιμο να τροποποιηθεί η εν λόγω απόφαση·  ότι τα μέτρα που προβλέπονται στην παρούσα απόφαση είναι σύμφωνα με τις γνώμες όλων των σχετικών επιτροπών διαχείρισης,  ΑΠΟΦΑΣΙΖΕΙ:  Άρθρο 1  1. Η παράγραφος 1 του άρθρου 1 της απόφασης 81/983/ΕΟΚ αντικαθίσταται από την ακόλουθη παράγραφο:  «1. Οι ενέργειες επισιτιστικής βοήθειας, που πραγματοποιούνται από τους οργανισμούς που αναφέρονται στο παράρτημα, εγκρίνονται κατά την έννοια του άρθρου 21 παράγραφος 2 του κανονισμού (ΕΟΚ) αριθ. 1371/81 από τις 14 Μαρτίου 1983.»  2. Το παράρτημα που ακολουθεί προστίθεται στην απόφαση 81/983/ΕΟΚ.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 30 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 16 της 20. 1. 1983, σ. 3.  (3) ΕΕ αριθ. L 138 της 25. 5. 1981, σ. 1.  (4) ΕΕ αριθ. L 287 της 8. 10. 1981, σ. 1.  (5) ΕΕ αριθ. L 361 της 16. 12. 1981, σ. 23.  ΠΑΡΑΡΤΗΜΑ  Κατάλογος των οργανισμών με ανθρωπιστικό σκοπό  Congregation of Marian Fathers, Food for Poland Fund  Polish Relief Fund (Midlands)  Polish Relief Fund (Worthing)  Medical Aid for Poland Fund  Oxfam  The Save the Children Fund  The British Red Cross Society  The Ockenden Venture  The Sue Ryder Foundation  Central British Fund for World Jewish Relief